પહેલાં પ્રાઇવેટ લેઆઉટનું બહાનું હતું, હવે જવાબ જ નથી. એ સંદર્ભમાં આ સિનિયર સિટિઝનોએ કહ્યું હતું કે ‘અમારા વિસ્તારમાં BMCના કમિશનરની મુલાકાત પછી કહેવામાં આવ્યું હતું કે ગારોડિયાનગર પ્રાઇવેટ લેઆઉટમાંથી મુક્ત થઈ ગયું છે. આ બાબતને મિડ-ડે LOCALમાં પણ પ્રસિદ્ધ કરવામાં આવી હતી. એ વાતને આજે બાર મહિના વીતી ગયા. ગયા ચોમાસામાં આખું ગારોડિયાનગર જળબંબાકાર થઈ ગયું હતું. આ વર્ષે પણ એ જ હાલત છે. વરસાદ પછી બધા જ રોડ ચાલવા લાયક રહ્યા નથી. રિક્ષાઓ અને અન્ય વાહનો આ વિસ્તારમાં આવવા માટે આનાકાની કરે છે. ઍમ્બ્યુલન્સ પણ આ ખાડાઓને લીધે ઊછળે છે, પરંતુ કોઈની આંખ ઊઘડતી નથી.’